Грађевински инспектор \_\_\_\_\_\_\_\_\_\_\_\_\_\_\_\_\_ (*назив органа, име и презиме, бр. легитимације*), на основу чл. 196.и 197. Закона о општем управном поступку („Сл. гласник РС”, бр. 18/16 и 95/18 – аутентично тумачење), у вези са чланом 41. став 2. Закона о инспекцијском надзору („Сл. гласник РС”, бр. 36/15, 44/18 – др. закон и 95/18), члан 171. ст. 4, 5, 6 и 7. Закона о планирању и изградњи („Сл. гласник РС”, бр. 72/09, 81/09 – испр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. закон и 9/20), у поступку управног извршења решења број \_\_\_\_\_\_\_\_\_\_\_/\_\_\_ од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. године, поступајући по службеној дужности, дана \_\_\_\_\_\_\_\_\_\_\_\_ доноси:

**Р Е Ш Е Њ Е О И З В Р Ш Е Њ У**

I. УТВРЂУЈЕ СЕ да је решење грађевинског инспектора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ број: \_\_\_\_\_\_\_\_\_/\_\_\_\_, од \_\_\_\_\_\_\_\_\_\_\_\_\_\_. године постало извршно дана \_\_\_\_\_\_\_\_\_\_\_\_\_. године, па се дозвољава његово извршење.

II. ПОЗИВА СЕ ИЗВРШЕНИК \_\_\_\_\_\_\_\_\_\_\_\_\_\_\_\_\_ да решење из претходног става изврши у накнадном року од \_\_\_\_\_\_\_\_\_\_\_\_\_\_\_\_ дана од дана пријема овог решења, односно да \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III. Уколико извршеник своју обавезу из решења бр. \_\_ од \_\_\_\_\_\_\_\_\_. године не предузме у целини у року додатно остављеном ставом 2, или је предузме делимично, НАЛАЖЕ СЕ извршенику да положи износ од \_\_\_\_\_\_, на рачун \_\_\_\_\_\_\_ Града/Општине, са позивом на број модел \_\_ \_\_\_, потребан за подмирење трошкова извршења преко другог лица, ангажованог од стране Управе града/општине.

IV. НАЛАЖЕ СЕ \_\_\_\_\_\_\_ као заинтересованој страни да положи износ од \_\_\_\_\_\_, на рачун \_\_\_\_\_\_\_ Града/Општине, са позивом на број модел \_\_\_\_\_, потребан за подмирење трошкова извршења преко другог лица, ангажованог од стране Управе града/општине и тиме обезбеди трошкове извршења до наплате од стране извршног дужника.

V. Обрачун укупних трошкова извршења које сноси извршеник утврдиће се по завршетку извршења.

VI. Жалба изјављена против овог решења не одлаже извршење решења.

**О б р а з л о ж е њ е**

Решењем грађевинског инспектора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број: \_\_\_\_\_\_\_\_\_/\_\_\_\_ од \_\_\_\_\_\_\_\_\_\_\_\_\_\_. године, наложено је извршенику да у року од \_\_\_\_\_\_\_ дана од дана пријема решења изврши меру из става 2. диспозитива овог решења, уз клаузулу да жалба изјављена против решења не одлаже његово извршење.

Наведено решење достављено је извршенику дана \_\_\_\_\_\_\_\_\_\_\_\_\_. године и, у смислу члана 190. став 2. Закона о општем управном поступку, постало је извршно дана \_\_\_\_\_\_\_\_\_\_\_\_\_. године.

Извршеник није добровољно, у року одређеном решењем, извршио меру из става 2. диспозитива овог решења, што је грађевински инспектор утврдио у контролном инспекцијском надзору, о чему је сачињен записник број \_\_\_\_\_\_\_\_\_\_\_\_\_, од \_\_\_\_\_\_\_\_\_\_\_\_\_\_. године.

Предрачуном трошкова управног извршења, израчунатим на основу ценовника који је саставни део Уговора о вршењу радњи управног извршења број \_\_\_ од \_\_\_\_\_\_\_. године, закљученог између Града/Општине и \_\_\_\_\_\_\_\_\_\_\_\_\_, чија фотокопија се налази у списима предмета, утврђено је да је износ који извршеник треба да положи \_\_\_\_\_\_ РСД.

Чланом 196. Закона о општем управном поступку прописано је, између осталог, да се решењем о извршењу утврђује да је решење постало извршно и одређују време, место и начин извршења.

Чланом 197. став 1. истог Закона, прописано је да, ако се извршеникова обавеза састоји од радње коју може предузети и друго лице, а извршеник радњу не преду­зме у целини или је предузме делимично, радња се предузима преко другог лица, о трошку извршеника.

Чланом 197. став 2. истог Закона, прописано је да, ако се извршеникова радња предузима преко другог лица, орган који спроводи извршење решењем може наложити извршенику да положи износ који је потребан за подмирење трошкова извршења, а да се обрачун накнадно сачини.

Чланом 171. став 7. Закона о планирању и изградњи је прописано да, уколико надлежни орган нема потребна средства за извршење инспекцијског решења, заинтересована страна може обезбедити трошкове извршења до наплате од стране извршног дужника.

С обзиром на то да је наведено решење постало извршно, а извршеник у остављеном року није добровољно извршио решење и да се ради о обавези коју може извршити друго лице, то је, применом чл. 196. и 197. Закона о општем управном поступку и члана 171. став 5. Закона о планирању и изградњи, одлучено као у ди­спозитиву овог решења.

Жалба изјављена против овог решења не одлаже извршење решења сходно одредби члана 202. став 1. Закона о општем управном поступку.

Решење је донето у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_\_\_/\_\_\_\_, дана \_\_\_\_\_\_\_\_\_\_\_\_\_\_. године

**Упутство о правном средству:**

Против овог решења може се изјавити жалба \_\_\_\_\_ у року од 8 дана од дана достављања решења. Жалба се може изјавити и усмено на записник. Жалба се таксира административном таксом у износу од \_\_\_\_\_\_\_\_\_\_ динара и уплa­ћује на рачун буџета \_\_\_\_\_\_\_\_\_\_\_\_\_ бр. \_\_\_\_\_\_\_\_\_\_\_\_\_\_\_\_\_\_, по моделу 97, с позивом на број \_\_\_\_\_\_\_\_\_\_\_ и предаје се другостепеном органу.

Решење доставити:

* извршенику
* Писарници

ГРАЂЕВИНСКИ ИНСПЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_